BlackKakapo/recipes-ro huggingface dataset:
Cotlet de porc gatit in lapte - Arista di Maiale al Latte 

Ingrediente:
● Cotlet de porc - 1 buc  (adica 1 bucata intreaga de 1-2kg)
● Lapte - 450 ml 
● Vin alb demisec - 100 ml 
● Ceapa alba - 3 buc 
● Ulei de masline - 50 ml 
● Unt - 50 g 
● Sare - 1 lingura 
● Piper negru macinat - 0.5 lingurite 
● Rozmarin - 1 buc  (adica 1 ramura)
● Frunza de dafin - 2 buc 
● Salvie - 1 buc  (1 ramura, este optional, sau puneti niste salvie uscata)

Mod de preparare:
1. Asezonati cu sare si piper cotletul de porc, pe toate partile il masati si distribuiti uniform mirodeniile.
2. Apoi puneti pe o latura de-a lui 1-2 ramuri de rozmarin proaspat(daca aveti) si legati din loc in loc cu o sfoara de bumbac.
In caz ca nu aveti rozmarin proaspat, folositi-l pe cel uscat si il distribuiti peste cotlet impreuna cu sarea si piperul. Sfoara oricum as recomanda s-o folositi, ea va tine carnea mai in forma si presata.
3. Intr-o tigaie/cratita adanca si mare(de aproximativ 28-30cm in diametru, cat sa va incapa cotletul intreg), turnati uleiul de masline si puneti 20g de unt.
Incingeti bine acestea doua impreuna.
4. Puneti cotletul in tigaie si la foc iute il rumeniti frumos pe toate partile, inclusiv pe marginile laterale.
Il manevrati cu 2 furculite sau un cleste.
5. Cotletul rumenit il puneti temporar pe o farfurie, iar in tigaie adaugati ceapa taiata fideluta si o caliti timp de 5-7 minute, amestecand periodic.
6. Turnati vinul, amestecati si lasati sa fiarba 5 minute impreuna cu ceapa calita.
7. Adaugati 450ml de lapte, amestecati si lasati pana incepe sa fiarba.
8. Puneti 2 frunze de dafin si salvia.
9. Si la final veniti cu cotletul rumenit in acest sos de lapte.
10. Acoperiti cu capac si lasati sa fiarba incet timp de 1 ora.
11. Dupa acest timp il intoarceti pe partea cealalata si mai lasati 1 ora la fiert sub capac.
12. Apoi scoateti atent cotletul gatit intreg pe o farfurie si acoperiti eventual cu o folie, sa-l mentina cald.
13. Scoateti din zeama in care a fiert carnea frunzele de dafin si de salvie(daca sunt ramuri mari).
14. Cu blenderul pasati bine toata compozitia, pana devine cremoasa si uniforma.
15. Puneti tigaia pe foc mai mare si lasati sosul sa fiarba pana are o consistenta mai densa si cremoasa.
16. La final, cand obtineti consistenta dorita, adaugati in sos 30g de unt si potriviti-l de sare dupa gust, inchideti focul.
17. Scoateti sfoara de bumbac de pe cotletul cald si il feliati cat mai subtire posibil.
18. Serviti feliile de cotlet cald neaparat cu sos deasupra, pe langa garnitura preferata sau o salata.
Este foarte gustos si simplu de preparat, fara cuptor sau ustensile speciale.
Pofta Buna!
Supa/Ciorba de peste 

Ingrediente:
● Peste - 500 g  (aici am folosit cotlet de somon, dar puteti folosi orice peste preferat)
● Cartofi - 1 buc 
● Morcovi - 1 buc 
● Ceapa alba - 2 buc 
● Patrunjel verde - 1 buc  (1 legatura)
● Sare - 1 lingura  (dupa gustul vostru reglati cantitatea de sare)
● Frunza de dafin - 2 buc 

Mod de preparare:
1. Curatati pestele de solzi si il spalati bine.
2. Curatati si spalati legumele.
3. Puneti pestele intr-o cratita si turnati apa, cat sa-l acopere bine. Puneti la fiert, adaugati o ceapa taiata bucati mari si frunza de dafin. Cand incepe sa fiarba faceti focul mic, si lasati 20 de min.
4. Dupa ce a fiert, treceti pestele cu tot cu supa printr-o sita, sa evitati orice os marunt care ramane in apa.
Supa o turnati inapoi in cratita si o puneti pe foc. Pestele il lasati sa se racoreasca in sita.
5. Taiati cartofii, morcovii si o jumatate de ceapa cubulete. Adaugati in supa de peste, cand incepe sa fiarba acoperiti cu capac si lasati 30-40 de min pana sunt gata legumele.
6. Pestele il alegeti de oase, rupeti bucatele mici si adaugati in supa, dupa ce au fiert legumele.
7. O jumatatea de ceapa o taiati marunt impreuna cu patrunjelul.
8. Potriviti supa de sare, daca vreti sa o acriti adaugati bors sau suc de lamaie.Puneti verdeata si ceapa maruntita cruda, si stingeti imediat focul. Acoperiti cu un capac cratita si lasati 20-30 de min sa se patrunda toate aromele.
Monkeys Bread cu cascaval si usturoi 

Ingrediente:
● Apa calda - 250 ml 
● Zahar - 1 lingura 
● Drojdie uscata - 2 lingurite  (sau 25g drojdie proaspata)
● Sare - 1 lingurita  (+0.5 lingurita in unt)
● Faina alba - 350 g 
● Unt - 100 g 
● Usturoi granulat(praf) - 1 lingurita  (sau 2 catei de usturoi proaspat pisat)
● Cascaval - 100 g 
● Marar verde - 2 linguri  (adica marar tocat - este optional)

Mod de preparare:
1. Intr-un bol se amesteca apa calda cu zaharul si drojdia, lasati 5-10 minute sa faca spuma.
2. Adaugati sarea, amestecati sa se dizolve.
3. Puneti faina, amestecati cu o lingura sau spatula.
4. Treceti aluatul pe masa presarata cu faina, framantati un pic.
5. Lasati sa se odihneasca 5-10 minute.
6. Il taiati in bucatele mici cat o nuca.
7. Untul topit se amesteca cu 0.5 lingurita de sare si usturoi.
8. Fiecare bucatica de aluat se trece prin unt si se aranjeaza in tava.
Exemplar ar fi o tava din aia tip inel, dar merge si intr-o forma de chec dreptunghiulara.
9. Dupa ce ati aranjat primul strat de aluat, presarati cu cascaval si marar tocat.
10. Puneti al 2-lea strat de bilute de aluat, iarasi presarati deasupra cu cascaval si marar.
11. Lasati o jumate de ora sa creasca.
12. Se coace la cuptor preincalzit la 180 grade timp de 30-35 de minute, pana se rumeneste frumos.
13. Cat este calda o rasturnati pe farfurie.
14. Lasati sa se racoreasca un pic, apoi serviti ca orice painica, bineinteles farmecul ei este sa se rupa cate o bucatica.
Pofta Buna!
Gogosi de post 

Ingrediente:
● Apa calda - 250 ml 
● Drojdie uscata - 1 lingurita 
● Zahar - 2 linguri 
● Esenta de vanilie - 1 lingura 
● Sare - 0.5 lingurite 
● Faina alba - 350 g 
● Ulei - 500 ml  (pentru prajit)
● Zahar pudra - 2 linguri  (optional, pentru ornat)
● Gem (dulceata) - 50 g  (orice preferati pentru servire)

Mod de preparare:
1. Intr-un bol mai mare turnati apa calda, adaugati zaharul si drojdia.
Amestecati bine si lasati 10 minute pe masa.
2. Dupa acest timp adaugati 1 lingura de ulei, sarea, esenta de vanilie si faina.
As recomand faina s-o puneti nu pe toata o data, adaugati in 2-3 transe, sa fie aluatul moale si nelipicios - dar nu tare.
3. Mai intai amestecati toate ingredientele cu o spatula sau lingura, pana se leaga.
4. Mutati acest aluat pe masa presarata cu faina si il mai framantati putin, pana devine neted si uniform.
5. Apoi il puneti inapoi in bol, acoperiti cu un prosop si lasati sa creasca 30-40 de minute.
6. Dupa acest timp intindeti aluatul cu un facalet, pe masa presarata cu faina, intr-o foaie de aproximativ 5-6mm grosime.
7. Decupati gogosile cu un pahar sau cu o cana, daca le vreti rotunde.
Dar merg taiate si patrate cu un cutit - asa nu veti avea resturi pe care sa le mai lucrati in continuare.
8. Gogosile astfel formate le lasati sa creasca 20-30 de minute sub un prosop sau folie de plastic.
9. Apoi incingeti bine uleiul intr-o cratita sau tigaie adanca.
Si puneti in el gogosile la rumenit.
10. Le gatiti la foc mediu(il micsorati dupa ce s-a incins bine uleiul), intoarceti atent pe ambele parti, sa se rumeneasca frumos.
11. Cand sunt gata le scoateti pe niste servetele de hartie, sa absoarba excesul de ulei.
12. Neaparat le serviti calde, presarate eventual cu niste zahar pudra deasupra si gemul sau dulceata preferate.
Pofta Buna!
Aperitiv de rosii cu cascaval si usturoi 

Ingrediente:
● Rosii - 3 buc  (alegeti rosii de dimensiune medie, nu foarte mari)
● Cascaval clasic - 150 g 
● Maioneza - 2 linguri  (sau smantana/iaurt)
● Usturoi - 2 buc  (2 catei)
● Salata verde, castraveti si marar - 1 buc  (este optional, le folosesc pentru a face platoul mai diversificat si frumos)

Mod de preparare:
1. Cascavalul se da prin razatoarea mai mare.
2. Adaugati maioneza si usturoiul pisat, amestecati bine si daca trebuie mai adaugati putina sare.
3. Rosiile se spala si se taie rondele cam de 5 mm grosime. Pe fiecare bucata de rosie puneti cate o lingurita din amestecul de cascaval.
4. Frunzele de salata le spalati bine, le rupeti in bucati medii si pe fiecare puneti pe margine putin amestec de cascaval.
5. Apoi le rulati si aranjati frumos pe platou.
6. Pe fiecare rosie puneti care o frunzulita de marar sau patrunjel, taiati castravetii rondele si formati platoul cu rulourile de salata si verdeata.
Pofta Buna!
Clatite cu ovaz, de post 

Ingrediente:
● Faina alba calitate superioara - 1 pahar  (paharul cam de 250ml)
● Faina de ovaz - 1 pahar  (rasniti fulgii de ovaz in aparatul de macinat cafea sau luati de la plafar, Carrefour faina gata la cutie)
● Apa - 2 pahare 
● Zahar - 1 lingurita  (se poate si mai mult, daca le vreti mai dulci)
● Drojdie uscata - 0.5 lingurite 
● Sare - 0.5 lingurite 
● Ulei de floarea soarelui - 50 ml 
● Arome - 1 lingura  (vanilie, scortisoara, etc - dupa preferinte)

Mod de preparare:
1. Intr-un bol puneti faina alba si cea de ovaz, turnati apa si amestecati cu un tel :)
2. Adaugati drojdia si zaharul, amestecati.
3. Acoperiti bolul cu ceva si il lasati 30 minute la odihnit.
4. Dupa acest timp adaugati sarea si uleiul, amestecati si mai lasati 30 de minute.
5. Incingeti o tigaie, o ungeti cu putin ulei - si ungeti cu ulei doar prima data, pe urma nu mai trebuie.
Turnati cu o lingura mai mare sau polonic cate putin aluat de clatite si le coaceti pe ambele parti, pana se rumenesc frumos.
Eu am preferat sa le fac putin mai mici, intr-o tigaie mai mare am pus 3 clatite.
6. Sau puteti intr-o tigaie mai mica sa faceti clatite mai uniforme.
7. Pe parcurs ce le faceti, le aranjati pe o farfurie.
8. Si gata, le serviti cu orice va place - miere, gem, etc.
Pofta Buna!
Fasole verde cu usturoi si rosii - Fasolakia greceasca 

Ingrediente:
● Fasole verde - 1 kg 
● Rosii - 1 kg 
● Usturoi (catei) - 3 buc 
● Ceapa - 1 buc 
● Ulei de masline - 100 ml 
● Sare - 1 lingurita  (reglati dupa gust)
● Patrunjel verde tocat - 2 linguri  (uscat sau proaspat)

Mod de preparare:
1. In primul rand fasolea verde se curata si se rupe bucatele medii, o puteti lasa si mai lunga, daca va place.
O spalati bine sub jet de apa si lasati sa se scurga.
2. Am spalat si rosiile, fiind sezon le alegeti cat mai coapte. Eu am pus si 2 rosii galbene pentru culoare.
3. Le taiati bucati medii(curatate de cotoare) si treceti printr-un blender. NU le faceti piure foarte fin, lasati asa mai grunjoase.
Daca nu aveti blender le puteti toca marunt la cutit sau le dati prin razatoare.
4. Intr-o tigaie mare si adanca turnati jumatate din uleiul de masline, incalziti bine si puneti la calit ceapa tocata marunt.
5. Cand incepe sa se rumeneasca adaugati si usturoiul tocat marunt, amestecati si caliti inca 2 minute.
6. Acum turnati rosiile pasate, amestecati bine si lasati sa fiarba 10 minute la foc mediu.
7. Apoi in tigaie puneti fasolea verde pregatita la pasul 1 si turnati restul din uleiul de masline.
8. Adaugati apa cat sa acopere exact fasolea din tigaie, nu mai mult!
9. Cand totul incepe sa fiarba, faceti focul mai mic, acoperiti tigaia cu capac si lasati asa 30 de minute.
10. Dupa acest timp luati capacul si lasati sa mai fiarba inca 30 de minute.
Ideea este ca dupa tot timpul de fierbere apa si zeama in plus din tigaie se evapora si sosul de rosii se face ceva mai dens. In caz ca acest lucru nu se intampla, mariti focul sub tigaie si lasati mancarea sa fiarba mai intens.
11. Cand ajungeti la consistenta dorita a sosului de rosii, fasolea este si ea fiarta, potriviti de sare, adaugati patrunjelul, amestecati si inchideti focul.
Lasati macar inca 15 minute sa se patrunda inainte de servire.
12. Este foarte buna calda dar si mai delicioasa rece, parca se patrunde si mai bine, fasolea este mai ferma si se potriveste perfect cu sosul de rosii acrisor. O serviti cu orice va place - carne, peste, orez, etc.
Pofta Buna!
Prajitura cu pere si ciocolata 

Ingrediente:
● Oua - 2 buc 
● Unt - 80 g  (unt moale, la temperatura camerei)
● Zahar - 150 g 
● Lapte - 150 ml 
● Faina alba - 200 g 
● Praf de copt - 10 g 
● Ciocolata neagra - 100 g  (sau ciocolata cu lapte)
● Pere - 4 buc 

Mod de preparare:
1. Separati albusurile de galbenusuri.
Albusurile se bat spuma tare.
2. La galbenusuri adaugati zahar si untul moale, se mixeaza bine.
3. Turnati laptele, mixati.
4. Adaugati apoi faina si praful de copt, mixati.
5. Incorporati albusurile cu miscari mai atente si lente, de sus in jos.
6. Impartiti aluatul astfel format in 2 boluri, in unul din ele adaugati ciocolata taiata bucatele.
7. Asterneti o tava de cuptor cu hartie de copt(tava mea a fost de 28cm diametru).
Turnati aluatul cu ciocolata in tava si il distribuiti uniform.
8. Taiati 2 pere felii subtiri si le puneti peste aluat.
9. Peste stratul de pere turnati cealalta jumatate de aluat, distribuiti uniform cu o lingura.
10. Deasupra puneti feliile de la celelalte 2 pere.
11. Prajitura se coace timp de 40-45 de minute la cuptor preincalzit la 160-180 grade, pana trece testul scobitorii si este rumena deasupra.
12. Dupa ce s-a racit complet o treceti pe un platou, optional puteti s-o ornati cu zahar pudra.
13. Si o sectiune, cred ca destul de reprezentativa :)
Pofta Buna!
Prajitura bunicii Reteta  

Ingrediente:
● Oua - 2 buc 
● Zahar - 150 g 
● Ulei - 3 linguri 
● Dulceata - 3 linguri  (sau gem - eu pun dulceata de visine sau gutuie in aceasta reteta)
● Lapte batut/iaurt/chefir - 500 ml  (mai bine sa fie unul mai lichid)
● Bicarbonat de sodiu - 2 lingurite  (nu trebuie stins in otet)
● Faina - 400 g 
● Nuci - 0.5 pahare  (optional)

Mod de preparare:
1. Intr-un bol puneti ouale si zaharul, amestecati cu o lingura sau tel.
2. Adaugati uleiul, amestecati.
3. Urmeaza kefirul/iaurtul - amestecati.
Am observat ca prajitura are culoare mai maronie cand folosesc lapte acru de casa.
4. Si dulceata.
5. Acum adaugam bicarbonatul de sodiu, nestins in otet - observati imediat cum il puneti si amestecati ca se va stinge in kefirul din aluat - apar niste bule de aer in coca.
6. Adaugati faina si amestecati bine sa nu fie cocoloase.
7. Trebuie sa iasa un aluat ca smantana mai groasa, daca cumva este mai subtire, mai adaugati putina faina.
Daca este prea gros, mai puneti un pic de iaurt.
8. Turnati aluatul in tava de cuptor, asternuta cu hartie de copt.
Deasupra puteti optional sa puneti bucatele de nuci.
9. O coaceti 35 minute la cuptor preincalzit la 180 grade.
Daca se rumeneste prea repede puteti ultimele 15 minute sa-i puneti deasupra o folie de aluminiu, dar o lasati la cuptor tot timpul.
10. Dupa ce se raceste complet o portionati si serviti.
11. Este la fel de buna si calda si rece.
Pofta Buna!
Cozonac Floare Reteta  

Ingrediente:
● Lapte - 250 ml 
● Zahar - 50 g  (aproximativ 5-6 linguri)
● Drojdie uscata - 10 g  (sau 25g drojdie umeda)
● Oua - 2 buc 
● Unt - 80 g  (50g in aluat + 30g pentru uns foaia de cozonac)
● Ulei de floarea soarelui - 3 linguri 
● Sare - 0.5 lingurite 
● Esenta de vanilie - 1 lingura 
● Mac - 0.5 pahare  (sau merisoare, stafide, scortisoara, nuci, cacao,etc)
● Faina alba calitate superioara - 400 g 

Mod de preparare:
1. Laptele cald(nu fierbinte!) se amesteca cu 3 linguri de zahar si drojdia, lasati la o parte 10 minute.
2. Dupa acest timp adaugati 1 ou, sarea, vanilia, untul topit(50g), uleiul - amestecati bine cu un tel.
3. Nu adaugati toata faina o data - puneti pentru inceput doar 300g, amestecati cu o lingura si vedeti daca aluatul nu este prea lipicios.
Daca mai trebuie adaugati cate putin, sa fie suficient ca sa-l puteti scoate pe masa si framanta - dar nici prea tare si dens.
4. Presarati niste faina pe masa si scoateti aluatul din bol, incet si ajutandu-va cu faina framantati un aluat moale(poate putin lipicios, dar mai bine asa decat prea tare).
5. Il puneti inapoi in bol, acoperiti cu un prosop si lasati aproximativ 30 min la odihnit.
6. Dupa acest timp il intindeti pe masa presarata cu faina intr-un oval mare cam de 3-4 mm grosime.
7. Ungeti foaia cu putin unt moale(30g).
8. Presarati 3 linguri de zahar si orice umplutura va place.
Aici am pus mac, in reteta video veti observa merisoare - deci orice va place si aveti la indemana.
9. Rulati strans.
10. Taiati capetele ruloului(le vom folosi mai jos).
11. Treceti ruloul pe o tava de cuptor si il suciti in forma de cerc/covrig.
Taiati cu o foarfeca felii din el, dar nu pana la capat.
12. Cam la 2-3 felii distanta una din ele se intoarce invers - spre centrul ruloului.
13. Indreptati si aranjati simetric rulourile care raman pe loc.
14. Cele 2 capete de rulou taiate mai sus, se pun in mijlocul cozonacului.
15. Lasati cozonacul sa creasca 20-30 minute in tava, apoi ungeti cu ou batut deasupra.
16. Il coaceti timp de 30-40 minute la cuptor preincalzit la 180-200 de grade - pana se rumeneste frumos.
17. Lasati sa se racoreasca apoi serviti cald sau rece - bun, bun!
Pofta Buna!
Ciorba Radauteana - varianta low-carb 

Ingrediente:
● Pui intreg - 1 buc 
● Radacina de telina - 100 g 
● Radacina patrunjel(albitura) - 1 buc 
● Morcovi - 1 buc 
● Ceapa alba - 2 buc 
● Frunza de dafin - 2 buc 
● Telina tije Apio - 3 buc  (adica 3 tije, puteti inlocui cu dovlecei sau omiteti)
● Ardei gras - 1 buc 
● Fasole galbena pastai - 300 g 
● Usturoi (catei) - 4 buc 
● Patrunjel verde tocat - 3 linguri 
● Galbenusuri de ou - 3 buc 
● Smantana - 400 g  (alegeti smantana cat mai grasa, dulce sau fermentata)
● Sare, piper negru - 1 lingura  (potriviti dupa gust)
● Otet - 2 linguri 

Mod de preparare:
1. Recomand neaparat sa cumparati pui hranit natural, cat mai bio, cu acele straturi de grasime galbena.
Transati in bucati medii(eu am scos pieptul si l-am folosit la alta mancare) si puneti in oala de ciorba.
2. Peste carne adaugati morcovul, telina, radacina de patrunjel si 1 ceapa.
3. Turnati apa cat sa acopere bine toate ingredientele si puneti la fiert.
Nu uitati sa scoateti spuma cand incepe sa fiarba, si puneti 2 frunze de dafin.
Faceti focul mic si lasati sa fiarba incet 1 ora/1 ora si jumate, sau mai mult, pana este gatita bine carnea.
4. Eu am fiert puiul in Multicooker, cu timer-ul(1 ora jumate, pui din comert) pe regimul Stew. Trebuia sa plec si nu aveam timp s-o urmaresc pe aragaz.
Asta e o buna chestie pentru mamicile ocupate!
5. Acum scoateti toate legumele si carnea din supa(intr-o sita sau bol), le lasati la o parte sa se racoreasca.
6. Zeama de la supa eu prefer s-o mai trec prin sita, dar este optional.
7. Pregatiti legumele care vor merge efectiv in supa - telina apio, fasole pastai, ardei si o ceapa mica.
8. Neaparat le tocati cubulete cat mai mici.
9. Puneti in oala cu supa de carne si lasati sa fiarba domol timp de 30 de minute.
10. Dupa acest timp adaugati in ciorba carnea de pui rupta bucatele.
11. Intr-un bol amestecati bine 3 galbenusuri cu smantana.
12. Adaugati incet 5-7 polonice de supa fierbinte in aceasta compozitie, amestecati continuu cu telul.
13. Apoi treceti totul inapoi in oala cu ciorba.
14. Adaugati usutroiul pisat, patrunjelul tocat, putin piper negru macinat si potriviti de sare.
Amestecati bine si o lasati 2-3 minute la foc mare pana doar INCEPE sa fiarba!
15. Este important acest detaliu cu fiertul la final, daca va clocoti prea mult se coaguleza galbenusurile si zeama nu are aspect mat. Gustul nu se strica, e mai mult o chestie de aspect.
Dupa ce inchideti focul, puneti capacul si o lasati 15-30 de minute sa se patrunda.
16. Eu am servit ciorba fara paine, dar copiii si sotul au preferat invers.
Merge minunat dreasa cu putin otet de mere(1-2 linguri) si un ardei iute.
Pofta Buna!
Orez prajit cu ou si legume, in stil chinezesc 

Ingrediente:
● Orez - 200 g 
● Oua - 2 buc 
● Varza alba - 150 g  (aproximativ 2 frunze de varza)
● Ardei gras rosu - 0.5 buc  (sau puteti folosi un ardei iute)
● Ceapa alba - 1 buc 
● Ulei de floarea soarelui - 30 ml 
● Sare - 0.5 lingurite 
● Curcuma/turmeric - 0.5 lingurite 
● Sos de soia - 2 linguri  (optional)

Mod de preparare:
1. Orezul se spala bine si se fierbe bob cu bob, metoda de fierbere o alegeti care va place, gasiti si pe site cateva la categoria de Garnituri.
Eu am fiert orez Basmati, l-am lasat sa se raceasca complet.
2. Bateti bine 2 oua si prajiti o omleta din ele.
3. Lasati apoi sa se racoreasca si o taiati fideluta subtire.
4. La fel taiati cat mai subtire varza.
5. Ardeii si ceapa, la fel.
6. Intr-o tigaie adanca incingeti bine uleiul, adaugati ceapa si ardeiul, le caliti amestecand periodic timp de 3-4 minute.
7. Adaugati varza, la fel caliti amestecand periodic timp de 3-4 minute.
8. Acum adaugati omleta, amestecati si mai lasati 1 minut.
9. Adaugati turmericul, este optional daca nu aveti, amestecati bine.
10. La urma puneti orezul in tigaie, amestecati bine si lasati 2-3 minute pe foc.
11. Potriviti de sare dupa gust.
12. Optional puteti sa adaugati si putin sos de soia, aveti grija in acest caz cu sarea, sosul este deja sarat.
13. Si gata, il serviti ca atare sau ca o garnitura interesanta pe langa o alta mancare.
Pofta Buna!
Paine integrala de secara (cu maia) 

Ingrediente:
● Maia de secara - 400 g  (gata preparata si activa)
● Faina integrala de secara - 300 g 
● Sare - 2 lingurite 
● Ulei de floarea soarelui - 2 linguri  (plus 1 lingura pentru uns tava)
● Miere - 2 linguri 
● Apa - 140 ml 

Mod de preparare:
1. Pentru reteta trezim starterul de maia din frigider asa cum v-am explicat aici.
In total trebuie sa aveti cam 500g de maia gata - 400g folositi la reteta, restul de 100g puneti inapoi in frigider.
2. Peste cele 400g de maia turnam apa, adaugam sarea, uleiul si mierea, amestecam.
3. Puneti faina de secara si amestecati cu o lingura sau spatula - nu bagati mainile, aluatul este foarte lipicios(specificul fainii de secara), dar asa si trebuie.
4. Nu se framanta nimic, asa cum l-ati amestecat cu lingura, se lasa in bol, acoperiti cu o folie alimentara si puneti la frigider pentru 24 de ore - va avea loc o fermentare de lunga durata specifica acestui tip de paine.
Eu ma organizez astfel - seara pana dimineata pun la trezit maiaua, dimineata fac aluatul si il pun la frigider pana urmatoarea dimineata.
5. Dupa acest timp il scoateti din bol pe masa - nu se framanta si agita, doar ii dati usor forma cu mainile(putina faina presarata pe masa).
Eu l-am pus in tava de chec dreptunghiulara, deci l-am facut ca un rulou.
6. Il treceti in forma de chec unsa cu putin ulei - sau asternuta cu hartie de copt.
7. Si l-am lasat cam 4 ore pana a crescut bine si a umplut forma. Inainte de a o pune la cuptor ungeti deasupra sau stropiti cu putina apa.
Fiindca l-am scos dimineata din frigider si atunci l-am pus in tava, am avut timp suficient ziua sa-l astept sa creasca in voie.
Incercati sa va programati corect timpul, efortul fiind minim.
8. Se coace timp de 45 de minute la cuptor preincalzit la 200 grade.
Dupa ce o scoateti fierbinte din cuptor, recomand s-o ungeti putin deasupra cu o pensula inmuiata in apa.
9. Lasati sa se raceasca invelita intr-un prosop de bucatarie.
10. Si gata, savurati o painica gustoasa si sanatoasa.
Pofta Buna!